
Sfântul ierarh Mitrofan, întâiul patriarh al Constantinopolului 
(s.v. 4 iunie / s.n. 17 iunie) 


Acesta a trăit în zilele marelui Constantin, întâiul împărat al creştinilor, fiind fiu a 
lui Dometie, care era frate al împăratului Prov şi a născut doi feciori: pe Prov şi pe 
Mitrofan. Acest Mitrofan cugetând cu socotire deplină credinţa idolilor ca rătăcită 
şi mincinoasă, a venit la credinţa lui Hristos şi s-a botezat. Şi mergând la Bizanţ, 
locuia cu Tit, episcopul aceleiaşi cetăţi, care era om sfânt şi purtător de Dumnezeu, 
care văzând pe Mitrofan că era împodobit cu fapte bune, l-a introdus în clerul bise- 
ricii. Când împăratul Constantin cel mare I-a văzut pentru întâia oară pe Mitrofan 
el L-a iubit ca pe un tată. În timpul primului Sinod Ecumenic de la Niceea (din anul 
325), Mitrofan era deja în vârstă de una sută şi şaptesprezece ani. Neputând deci 
participa el însuşi la lucrările Sinodului, I-a ales pe vicarul lui, Alexandru, ca să 

meargă în locul lui. Împăratul a cerut Sinodului să-i confere lui Mitrofan titlul de 
patriarh. Astfel, Mitrofan a fost cel dintâi patriarh al Constantinopolului. A adormit 
în Domnul la vârsta de 117 ani. 

În această lună (iunie), ziua a patra - Cel dintru sfinţi părintele nostru 
Mitrofan, arhiepiscopul Constantinopolului 


La Vecernie 


La Doamne strigat-am..., Stihirile pe 6, ale praznicului sau ale Octoihului 3 şi ale 
sfântului 3, glasul al 6-lea: 


Podobie: Toată nădejdea punându-și... 


Cu totul prea sfinţit şi de Dumnezeu purtător te-ai arătat, ungere dumnezeiască 
sfântă, întru Duhul Sfânt fiind îmbrăcat şi totdeauna luminos intrând în Sfintele 
Sfintelor, cuvioase şi cu strălucirile cele dumnezeieşte stăpânitoare fiind strălucit, 
şi cu darul cunoscând tainele cele de mântuire, ca un sfinţit tăinuitor, ca un arhie- 
reu bine împodobit cu adevărat, şi cu îndrăzneală rugându-te pentru sufletele noa- 
stre. 


Strălucit-a viaţa ta, cu strălucirile bunătăţilor, prea fericite Mitrofane şi întunericul 
înşelăciunii ai risipit. Că te-ai arătat cu adevărat soare luminos, ierarhe prea feri- 
cite, şi acum te-ai sălăşluit unde este lumina cea neînserată, fiu zilei cu darul Duhu- 
lui Sfânt făcându-te. Pentru aceasta dumnezeiască şi de lumină purtătoare, şi cin- 
stită pomenirea ta săvârşind, pururea pomenite, cu dragoste te cinstim Mitrofane. 

Mintea ta, cu voinţele cele spre lucru dumnezeiesc prin credinţă fiind împodobită, 
de Dumnezeu înţelepțite, şi luminat îndumnezeită, prea lăudate, în trup muritor şi 
stricăcios fiind, la nestricăciune a gândit, prea înțelepte, şi a câştigat strălucirea ce- 
lor fără de trupuri, afară de patimi făcându-te, şi cu nepătimire împodobindu-te, 
părinte ierarhe prea înțelepte, luminătorule prea strălucite, şi rugătorule al celor ce 
cinstesc cu credință pomenirile tale, Mitrofane. 


Slavă Tatălui şi Fiului şi Sfântului Duh, glasul al 2-lea 


De viaţa ta cea îngerească în trup, s-au minunat îngerii şi oamenii, preoţii şi mona- 
hii; împărații şi boierii s-au cucerit, iar Dumnezeu, cel ce S-a slăvit de tine, a mărit 
viaţa ta. Pe care acum îmblânzeşte-L nouă, părinte prea sfințite. 


Şi acum şi pururea şi în vecii vecilor, a praznicului 


Iar de va fi în post, a Născătoarei: Necazurile şi asuprelile celor rele, şi feluri de 
patimi viforăsc smeritul meu suflet, Fecioară neispitită de nuntă, Maica lui Hristos 
Dumnezeu. Ocârmuitoare mie te arată în marea vieţii, şi potoleşte viforul ce-mi stă 
asupra, la limanul cel lin al pocăinţei şi al răsuflării povăţuindu-mă, pe mine cel ce 
alerg la acoperământul tău. 


A Crucii, a Născătoarei 


Când a văzut nestricata Mieluşea pe Mielul său, ca pe un om trăgându-Se spre jun- 
ghiere de bunăvoie, grăia, plângând: Te grăbeşti acum Hristoase, să mă faci fără de 
Fiu, pe mine care Te-am născut! Însă laud şi slăvesc bunătatea Ta cea desăvârşită, 
şi mai presus de minte şi de cuvânt, lubitorule de oameni. 


Stihoavna praznicului, sau a octoihului 

Troparul, glasul al 4-lea: Îndreptător credinţei şi chip blândeţilor, învăţător înfrâ- 
nării, te-a arătat pe tine, turmei tale adevărul lucrurilor. Pentru aceasta ai câştigat 
cu smerenia cele înalte, cu sărăcia cele bogate. Părinte ierarhe Mitrofane, roagă pe 


Hristos Dumnezeu ca să mântuiască sufletele noastre. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, al 
praznicului sau al Născătoarei 


La Utrenie 

Canoanele al praznicului, cu Irmosul pe 8, iar de va fi în post, amândouă Canoa- 
nele Octoihului şi al ierarhului pe 4. 


Canonul lerarhului 
Cântarea 1-a, glasul al 6-lea 


Irmos: Ca pe uscat umblând Israil, cu urmele prin adânc pe gonaciul faraon văzân- 
du-l înecat, a strigat: Lui Dumnezeu cântare de biruinţă să-i cântăm. 


Impreună cu ceata cea de sus stând înaintea lui Dumnezeu ca un preot, şi ca un slu- 
jitor al Lui, roagă-te neîncetat pentru noi, ca să dobândim bunătăţile cele veşnice, 
părinte Mitrofane. 


Fiind ales a lucra Domnului, cu sfinţenie cinstită, ai propovăduit Evanghelia Lui, şi 
ai întors pe neamuri spre cunoştinţa lui Dumnezeu prin învăţăturile cele înțelepte, 
părinte fericite. 

Slavă Tatălui şi Fiului şi Sfântului Duh. 

Imbogăţindu-te de cunoştinţa lui Dumnezeu, din inima ta ai izvorât cuvânt de viaţă 
care adapă sufletele cele înţelenite de patimi, ierarhe al lui Dumnezeu, fericite de 
Dumnezeu. 

Şi acum şi pururea şi în vecii vecilor. Amin (a Născătoarei de Dumnezeu) 

Ceata cea prea sfințită a proorocilor de departe a însemnat mai-nainte, că vei să fii 
adevărată Născătoare de Dumnezeu, prea curată, mai presus de Heruvimi, şi de 
toată zidirea. 

Cântarea a 3-a 

Irmos: Nu este sfânt precum tu... 

Picurând dumnezeiasca dulceaţă din buzele tale, ai uscat izvoarele nedumnezeirii 


celei amare, adăpând pe cei bine credincioşi cu apa cea dumnezeiască a conştiinţei, 
fericite părinte. 

Fiind ales cu dumnezeiasca alegere te-ai uns, ierarhe purtătorule de Dumnezeu, 
aducând jertfe fără de sânge lui Dumnezeu, cel ce S-a jertfit pentru noi, părinte 
prea sfințite. 


Slavă Tatălui şi Fiului şi Sfântului Duh. 


Mormântul, unde zace prea cinstitul tău trup, ne trimite nouă bună mireasmă, ca 
raiul bine mirosind lui Dumnezeu, mărite ierarhe Mitrofane. 


Şi acum şi pururea şi în vecii vecilor. Amin (a Născătoarei de Dumnezeu) 


Nu se dumireşte gândul omenesc a înţelege adâncimea cea negrăită a naşterii tale 
Preacurată; căci Dumnezeu smerindu-Se pe Sine în pântecele tău pentru milostivire 
a mântuit pe om. 


Irmosul: Nu este sfânt precum Tu Doamne Dumnezeul meu, care ai înălţat cornul 
credincioşilor Tăi, Bunule, şi ne-ai întărit pe noi pe piatra mărturisirii Tale. 


Condac, glasul al 2-lea: 
Podobie: Cele de sus căutând de tot necazul ne izbăvim, de Dumnezeu Născătoare. 


Credinţa lui Hristos luminat învățând, şi ţinându-o pe ea, întru mulțime cu adevărat 
al crescut credincioasă turma ta. Pentru aceasta împreună cu îngerii Mitrofane te 
bucuri, lui Hristos rugându-te neîncetat pentru noi toţi. 


Sedealna, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, Mai- 
ca lui Dumnezeu, în chip de negrăit ai născut pe Cel ce a făcut toate şi în braţele 
tale ai avut pe Cel ce ţine toate şi la sân ai hrănit pe Cel ce hrăneşte lumea. Pentru 
aceasta, te rog pe tine, Preasfântă Fecioară, să mă izbăveşti de greşeli, când va fi să 
stau înaintea feţei Ziditorului meu, Stăpână Fecioară curată, atunci să-mi dăruieşti 
ajutorul tău, că pe tine te am nădejde eu, robul tău. 


Arătatu-te-ai că cu adevărat urmezi obiceiurilor şi graiurilor apostolilor, căci ase- 
menea ca Petru ai propovăduit înaintea adunării pe Cuvântul şi Fiul a fi de o Fiinţă 
cu Dumnezeu Tatăl, îmbogăţindu-te de graiurile lui loan, cele grăite de Dumnezeu, 
şi asemenea ca Pavel ţi-ai pus sufletul pentru turmă, pururea pomenite, şi asemenea 
cu cel întâi chemat ai arătat pe cel dorit. Pentru aceasta împreună cu dânşii roagă-te 

lui Hristos, iertare de greşeli să dăruiască, celor ce cu dragoste prăznuiesc sfântă 
pomenirea ta. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
a praznicului 


Iar de va fi în post, a Născătoarei: Preasfântă Fecioară Maica lui Dumnezeu, pati- 
mile sufletului meu cele cumplite tămăduieşte-le, rogu-mă, şi iertare dăruieşte-mi 
de greşelile mele, care fără minte am lucrat, sufletul şi trupul spurcându-mi cu tică- 
losul. Vai mie ce voi face în ceasul acela, când îngerii sufletul meu vor despărți de 
pătimaşul meu trup? Atunci Stăpână să-mi fi ajutătoare şi folositoare prea caldă, că 
pe tine te am nădejde eu netrebnicul robul tău. 


A Crucii, a Născătoarei 

O prea slăvită minune! O taină înfricoşată! Cum Cel ce este cu firea nemuritor, se 
spânzură pe lemn? Cum gustă acum moarte? Cum se osândeşte Cel nevinovat? 
Ascunde-ţi lumina ta soare, şi te înfricoşează văzând îndrăznirea, Fecioara cu sus- 
pinuri grăia, văzând pe Hristos răstignit, pe care L-a născut. 


Cântarea a 4-a 


Irmos: Hristos este puterea mea, Dumnezeu şi Domnul, cinstita Biserică cu dum- 
nezeiască cuviinţă cântă, strigând: Din cuget curat întru Domnul prăznuind. 


Fiind plin de Dumnezeiescul Duh, prea sfințite părinte, ai gonit duhurile cele vicle- 
ne, şi cu învăţăturile tale ai făcut pe oameni lăcaşuri lui Dumnezeu. 


O, Unime nezidită, împărțită în trei feţe, netăiată, neamestecată, ai învăţat, lumi- 
nând pe cei bine credincioşi, cu sfinţitele tale învățături părinte. 


Slavă Tatălui şi Fiului şi Sfântului Duh. 


Omorând mai-nainte săltările trupului, prin înfrânare şi prin osteneli, cu rugăciuni 
te-ai făcut Ziditorului dumnezeiesc slujitor de cele sfinte, prea sfinţite Mitrofane. 


Şi acum şi pururea şi în vecii vecilor. Amin (a Născătoarei de Dumnezeu) 


Ca pe o uşă, care duce către dumnezeiasca intrare, ca pe un rai dumnezeiesc, ca pe 
un loc înţelegător al sfinţeniei, ca pe o podoabă a lui Iacob, să fericim pe Fecioara. 

Cântarea a 5-a 


Irmos: Cu dumnezeiască strălucirea Ta, Bunule, sufletele celor ce mânecă la Tine 
cu dragoste, mă rog luminează-le, ca să Te vadă Cuvinte al lui Dumnezeu, pe Tine 
adevăratul Dumnezeu, pe Cela ce chemi din negura greşelilor. 


Dumnezeieşte şi cu cuget foarte curat săvârşind cele dumnezeieşti, te-ai făcut cu- 
rat, şi slujind lui Dumnezeu cu dreptatea inimii, te-ai arătat fără prihană, părinte 
Mitrofane. 

Prin cinstitele tale rugăciuni, slujitorii idolilor, s-au arătat acum slujitori lui Dum- 
nezeu; pe care scoţându-i vrednici din cei nevrednici, te-ai arătat vrednic slujitor 
Atotţiitorului. 


Slavă Tatălui şi Fiului şi Sfântului Duh. 


Fiind tu mai ales chemat de darul, ai risipit uscăciunea idolilor cu ploile cuvintelor 
tale, şi inimile cele înţelenite le-ai făcut roditoare prin darul Duhului, cuvioase. 


Şi acum şi pururea şi în vecii vecilor. Amin (a Născătoarei de Dumnezeu) 

După înfricoşata naştere ai rămas Fecioară ca şi mai-nainte, căci Cel ce S-a născut 
a fost Dumnezeu, cela ce preface toate cu voirea, Marie nenuntită, de Dumnezeu 
dăruită. 

Cântarea a 6-a 

Irmos: Marea vieţii văzându-o.. 

Limba ta fiind ascuţită de Duhul, prin înţelegere, ca condeiul scriitorului, bine scrie 
în inimile credincioşilor cuvântul darului, prin Dumnezeiescul Duh, părinte prea 
sfințite. 

Invăţându-te cele dumnezeieşti, ca unul ce intrai în Sfintele Sfintelor cele înţele- 
gătoare, desăvârşit tăinuit înveţi cu Duhul pe credincioşi strălucirea Treimii, prea 


sfinţite părinte. 


Slavă Tatălui şi Fiului şi Sfântului Duh. 

Cu curgerile dogmelor tale, înecând dogmele cele tulburi ale nedumnezeirii, te-ai 
arătat ca un râu, adăpând adunările celor bine credincioşi, ierarhe prea cinstite. 


Şi acum şi pururea şi în vecii vecilor. Amin (a Născătoarei de Dumnezeu) 


Cuvântul, îngroşându-Se fără sămânță în pântecele tău, S-a arătat Om desăvârşit, 
înnoind legile firii, cu cuviință dumnezeiască, precum singur ştie, Fecioară prea 
curată, care ai încăput pe Dumnezeu. 


Irmosul: Marea vieții văzând-o înălțându-se de viforul ispitelor, la limanul Tău cel 
lin alergând, strig către Tine: Scoate din stricăciune viaţa mea, Multmilostive. 


Condac, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele 'Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe bine credincioşii creştini, dăruindu-le lor biruinţă asupra celui po- 
trivnic, având ajutorul Tău armă de pace, nebiruită biruinţă. 


Pe ierarhul lui Hristos, Mitrofan pe luminătorul Bisericii cel luminat, cel ce a pro- 
povăduit în mijlocul de Dumnezeu purtătorilor părinți, pe Cuvântul a fi de o Funţă 
cu Tatăl, care şi scaunul cetății împărăteşti întâi l-a împodobit, şi dar de proorocie 
de la Dumnezeu luminat a luat, cu un glas să-l lăudăm. 


Icos: Grăitorul cel tainic al tainelor lui Dumnezeu, celor negrăite, marele apostol 
Pavel, gura lui Hristos, departe văzând, pe cel ce era să fie vrednic de scaunul 
împărătesei cetăților, mai-nainte a scris, zicând: Arhiereu ca acesta se cădea să fie 
nouă, cuvios, fără răutate, drept, neîntinat, osebit de păcătoşi, şi unit prin Duhul cu 
Puterile cereşti cele de sus, care având îndrăzneală spre intrarea celor sfinte, pu- 
rurea stă înaintea scaunului darului, cerând să ne dea nouă mare milă, şi să aflăm 
dar spre ajutor în vreme de trebuinţă. Deci pe acesta după datorie slăvindu-l, ca pe 
cel ce luminat a luat dar de la Dumnezeu, cu un glas să-l lăudăm. 


Sinaxar 


În această lună, în ziua a patra, pomenirea celui dintru Sfinţi părintelui nostru 
Mitrofan, patriarhul Constantinopolului. 


Stih: Mitrofane prea fericite de Maica, pământul te-ai despărțit, 
Acolo te-ai mutat unde este Tatăl tuturor cel slăvit, 

Mitrofan întru această lună, în a patra zi, 
Din pământul cel roditor apunând, el muri. 


Acesta a fost în zilele marelui Constantin întâiul împărat al creştinilor, fund fiu al 
lui Dometie, care Dometie era frate împăratului Prov, şi a născut doi feciori: pe 
Prov şi pe Mitrofan. 


După aceea acest Mitrofan cugetând cu socoteală întreagă, că credinţa idolilor era 
rătăcită şi mincinoasă, a venit la credinţa lui Hristos, şi se boteză într-însul şi mer- 
gând la Vizantia, locuia cu Tit episcopul aceleiaşi cetăţi, care era om sfânt şi pur- 
tător de Dumnezeu, care văzând pe Mitrofan că era împodobit cu fapte bune, îl 
adăugă la clerosul bisericii. 


Deci, după moartea episcopului Tit, luă scaunul Dometie, tatăl Sfântului Mitrofan, 
şi după moartea lui Dometie s-a făcut episcop Prov fiul lui, şi țiind Biserica zece 
ani, se mută către Domnul, şi îndată se sui în scaunul Vizantiei, Mitrofan fratele lui 
Prov şi fiul lui Dometie, pe care aflându-l marele Constantin episcop în Vizantia, şi 
luând aminte şi la buna faptă a lui, şi la tocmirea firii sale şi la sfinţenia ce avea, 
spun că numai puţin pentru dânsul, decât pentru plăcerea locului cetăţii ce era cu 
aer sănătos, şi roditor şi lângă mare, aşezat fiind între două părţi ale lumii: a 
Europei şi Asiei, a îndrăgit locul, şi a arătat asupra lui atâta poftă şi nevoinţă, şi nu 
s-a scumpit de cheltuială, şi a zidit marea cetate a Constantinopolului, care biruia 
pe toate cele făcute de oameni, şi era pe deasupra acelora. Întru care a aşezat 
puterea şi împărăţia, mutându-o de la Roma cea veche. 


Deci strângându-se Sinodul cel dintâi, ce s-a făcut la Niceea, fericitul acesta Mitro- 
fan n-a fost din pricina slăbiciunii şi a bătrâneții, căci zăcea în pat, veştejindu-i-se 
fireasca putere de îndelungarea vremii, ci a trimis pe cel mai întâi dintre preoţi, pe 
Alexandru bărbat cinstit, pe care şi moştean scaunului la făcut. 


Căci întorcându-se împăratul cu purtătorii de Dumnezeu părinţi, şi săvârşindu-se 
Sinodul, atunci a zis dumnezeiescului Mitrofan, că i s-a arătat de la Dumnezeu, 
cum că Alexandru, şi cel ce era să fie după dânsul Pavel, erau iscusiţi şi plăcuţi lui 
Dumnezeu la o slujbă ca aceasta. 


Deci adormind sfântul, s-a mutat către Dumnezeu. Și se face pomenirea lui în sfân- 
ta biserică cea mare, şi cinstitul său lăcaş, ce este aproape de Sfântul marele mu- 
cenic Acachie, în cea cu şapte scări, unde se află cinstitele şi sfintele lui moaşte. 

Tot în această zi, cuvioasa maica noastră Sofia, ceea ce a vieţuit sihăstreşte şi cu 
cuvioşie. 


Stih: Lumea nu ţi-a stătut ție Sofio împiedicare, 
A ajunge la desăvârşirea bunătăţilor prin a ta alergare. 


Tot în această zi, Sfântul cuvios mucenic loan egumenul mânăstirii Monagriei, 
care în Sac băgat şi în mare aruncat S-a săvârşit. 


Stih: Deşi în sac cuprins, şi în loc adânc eşti ascuns, 
Insă cerescul loc pe tine Ioane te are cuprins. 


Tot în această zi, cuviosul Alonie, care cu pace S-a săvârşit. 


Stih: Alonie pe lucrătorul sufletelor îndulceşte, 
Ca cel ce stog de bunătăţi în aria sufletului său grămădeşte. 


Tot în această zi, Sfintele Maria şi Marta, surorile lui Lazăr care cu pace S-au 
Săvârşit. 

Stih: Surorile lui Lazăr, celui din Betania, către Domnul s-au mutat. 

Trebuie a crede că şi din moarte a se face slobode au cugetat. 

Cu ale lor sfinte rugăciuni, Doamne miluieşte-ne şi ne mântuieşte pe noi, Amin. 


Cântarea a 7-a 


Irmos: Dătător de rouă cuptorul l-a făcut îngerul, cuvioşilor tineri, iar pe haldei 
arzându-i porunca lui Dumnezeu, pe muncitorul l-a plecat, a striga: Bine eşti cu- 
vântat Dumnezeul părinților noştri. 


Luminându-te, înțelepte cu darul Duhului, prin plecările cele către Dumnezeu, şi 
cu împărtăşirile, te-ai făcut stea dătătoare de lumină, luminând pe cei ce cântă: Bi- 
ne eşti cuvântat Dumnezeul părinților noştri. 


Făcându-te tu lăcaş prea sfânt, luminat cu faptele cele bune, ai avut cu sfinţenie pe 
Treimea cea nezidită, locuitoare întru tine, strigând: Bine eşti cuvântat Dumnezeul 


părinților noştri. 


Slavă Tatălui şi Fiului şi Sfântului Duh. 


Ar Dr Dr dr dr de Dr dr d Dr Dr dr dr de de dr dr A de dr dr A A 


Xp XP XP IP PI E 2 2 e IP 3 3 2 E 0 E IP 5 IE e XXX 


Jr De De e De dr De e De De de De Dr Dr De De De De e de de de Ar A d 


XP PP 2 0 E E IE IP IP 3 5 IE IE II IE E XX 


Lepădând somnul de la ochii tăi, cu dumnezeieştile privegheri, ai primit strălucire 
dumnezeiască, care te-a făcut pe tine înger luminii, stâlp şi întărire credincioşilor, 
şi adevărat ierarh. 

Şi acum şi pururea şi în vecii vecilor. Amin (a Născătoarei de Dumnezeu) 

Cela ce şade în Sânurile Tatălui necuprins, se cuprinde trupeşte în sânurile tale, 
Preacurată, îmbrăcându-Se cu chipul tău, ca să mântuiască pe Adam, făcându-Se 
nou Adam. 

Cântarea a 8-a 


Irmos: Din văpaie cuvioşilor... 


Cu smerirea ta ai smerit pe şarpele cel trufaş, fericite, prin curatele tale rugăciuni 
înălțându-te către Dumnezeu. Pentru aceea te cinstim întru toţi vecii. 


Dumnezeu ai cuvântat pe Cuvântul întrupat, şi popoare ai izbăvit din robia înşe- 
lăciunui, gonind departe idoleasca credinţă cea rea, părinte ierarhe Mitrofane, de 
Dumnezeu cugetătorule. 


Binecuvântăm pe Tatăl, şi pe Fiul şi pe Sfântul Duh, Domnul. 


Și viaţă având de potriva cuvântului, şi cuvântul fiindu-ţi după cuviinţa vieţii, 
făcându-te plin de zile ale Duhului, te-ai mutat către lăcaşurile cele de sus, părinte. 


Şi acum şi pururea şi în vecii vecilor. Amin (a Născătoarei de Dumnezeu) 
Izbăvindu-ne de blestemul cel dintâi prin naşterea ta, pururea binecuvântată Fe- 
cioară Născătoare de Dumnezeu, glasul lui Gavriil cântăm ție: Bucură-te, pricinui- 
toarea mântuirii tuturor. 


Irmosul: 


Să lăudăm, bine să cuvântăm şi să ne închinăm Domnului cântându-l şi prea înăl- 
țându-L pe Dânsul întru toţi vecii. 


Din văpaie cuvioşilor rouă ai izvorât, şi jertfa dreptului cu apă o ai ars; că toate le 
faci Hristoase cu singură voirea; pe Tine te prea înălțăm întru toți vecii. 

Cântarea a 9-a 

Irmos: Pe Dumnezeu a-l vedea... 

In pământul celor blânzi tu te-ai sălăşluit, arhiereule, făcându-te blând întru nerău- 
tate, şi te-ai unit cu Cetele cele de sus, de tot înfrumusețat cu dumnezeieştile stră- 
luciri, cu totul fiind cuprins de lumina bunătăţilor. 

Slavă Tatălui şi Fiului şi Sfântului Duh. 

Priveşti Mitrofane dumnezeieştile străluciri ale îngerilor, ale patriarhilor, ale muce- 
nicilor, ale apostolilor, rugând cu dânşii pe lubitorul de oameni, să dea iertare gre- 
şelilor şi îndreptare vieţii, nouă celor ce te lăudăm, cuvioase. 

Şi acum şi pururea şi în vecii vecilor. Amin (a Născătoarei de Dumnezeu) 

Ca picătura cea cerească S-a pogorât ploaia în pântecele tău Fecioară, şi uscând 
pâraiele înşelăciunii, a plouat prin tine nestricăciune oamenilor, şi mântuire tuturor, 
ceea ce eşti de Dumnezeu dăruită. 

Irmosul: Pe Dumnezeu a-l vedea nu este cu putință oamenilor, spre care nu cutea- 
ză a căuta Cetele îngereşti; iar prin tine Preacurată, S-a arătat oamenilor Cuvântul 
întrupat, pe care slăvindu-L cu Oştile cereşti, pe tine te fericim. 

Luminânda: 

Podobie: Lumină neschimbată... 

Primind în inima ta Lumina cea cu trei Lumini, fericite Mitrofane, te-ai arătat mare 
luminător Bisericii, luminând pe cei ce cu credinţă se închină unui Dumnezeu în 
Treime. 

A Născătoarei 

Lăcaş Luminii te-ai arătat, strălucitor de lumină, Născătoare de Dumnezeu, căci 
din pântecele tău a răsărit în lume Lumina cea mai presus de ani, şi a luminat pe to- 


ți cei ce cu dreaptă credinţă te laudă, Născătoare de Dumnezeu. 


Și cealaltă slujbă a Utreniei după rânduială şi Otpustul. 

Canon de rugăciune către Sfântul ierarh Mitrofan, patriarhul 
Constantinopolului 


DOXOLOGIA 


Troparul Sfântului ierarh Mitrofan, patriarhul Constantinopolului, glasul al 4-lea: 
Îndreptător credinţei şi chip blândeţilor, învăţător înfrânării te-a arătat pe tine tur- 
mei tale adevărul lucrurilor. Pentru aceasta ai câştigat cu smerenia cele înalte, cu 
sărăcia cele bogate. Părinte ierarhe Mitrofan, roagă pe Hristos Dumnezeu ca să 
mântuiască sufletele noastre. 


Cântarea 1, glasul al 6-lea 


Irmos: Ca pe uscat umblând Israel cu picioarele prin adânc, pe prigonitorul faraon 
văzându-l înecat a strigat: lui Dumnezeu cântare de biruinţă să-l cântăm. 


Stih: Sfinte părinte Mitrofan, roagă-te lui Dumnezeu pentru noi. 

Împreună cu ceata cea de sus stând înaintea lui Dumnezeu ca un preot şi ca un slu- 
jitor al Lui, roagă-te neîncetat pentru noi, ca să dobândim bunătăţile cele veşnice, 
Sfinte părinte Mitrofan. 

Stih: Sfinte părinte Mitrofan, roagă-te lui Dumnezeu pentru noi. 

Fiind ales a lucra Domnului, cu sfinţenie cinstită, ai propovăduit Evanghelia Lui şi 


al întors pe neamuri spre cunoştinţa lui Dumnezeu prin învăţăturile cele înțelepte, 
părinte fericite. 

Slavă Tatălui şi Fiului şi Sfântului Duh. 

Imbogăţindu-te de cunoştinţa lui Dumnezeu, din inima ta ai izvorât cuvânt de via- 
ță, care adapă sufletele cele înţelenite de patimi, ierarhe al lui Dumnezeu, fericite 
de Dumnezeu. 

Şi acum şi pururea şi în vecii vecilor. Amin (a Născătoarei de Dumnezeu) 

Ceata cea prea sfinţită a proorocilor de departe a însemnat mai înainte, că va să fii 
cu adevărat Născătoare de Dumnezeu, prea curată, mai presus de heruvimi şi de 
toată zidirea. 

Cântarea a 3-a 

Irmos: Nu este sfânt precum Tu... 

Stih: Sfinte părinte Mitrofan, roagă-te lui Dumnezeu pentru noi. 

Picând dumnezeiasca dulceaţă din buzele tale, ai uscat izvoarele necredinţei celei 
amare, adăpând pe cei bine credincioşi cu apa cea dumnezeiască a cunoștinței, feri- 
cite părinte. 

Stih: Sfinte părinte Mitrofan, roagă-te lui Dumnezeu pentru noi. 

Fiind ales cu dumnezeiasca alegere te-ai uns, ierarhe, purtătorule de Dumnezeu, 
aducând jertfe fără de sânge lui Dumnezeu, cel ce S-a jertfit pentru noi, părinte 
prea sfinte. 


Slavă Tatălui şi Fiului şi Sfântului Duh. 


Mormântul, unde zace prea cinstitul tău trup, ne trimite nouă bună mireasmă, ca 
Raiul bine mirosind lui Dumnezeu, mărite ierarhe Mitrofan. 


Şi acum şi pururea şi în vecii vecilor. Amin (a Născătoarei de Dumnezeu) 
Nu se dumireşte gândul omenesc a înţelege adâncimea cea de negrăit a naşterii ta- 


le, Preacurată. Căci Dumnezeu smerindu-Se pe Sine în pântecele tău, pentru milo- 
stivire a mântuit pe om. 

Irmosul: Nu este sfânt precum Tu, Doamne Dumnezeul meu, carele ai înălţat frun- 
tea credincioşilor Tăi, Bunule şi ne-ai întărit pe noi pe piatra mărturisiri Tale. 


Cântarea a 4-a 


Irmos: Hristos este puterea mea, Dumnezeu şi Domnul, cinstita Biserică cu dum- 
nezeiască cuviinţă cântă, strigând: Din cuget curat întru Domnul prăznuind. 


Stih: Sfinte părinte Mitrofan, roagă-te lui Dumnezeu pentru noi. 


Fiind plin de Dumnezeiescul Duh, prea sfințite părinte, ai alungat duhurile cele 
viclene şi cu învăţăturile tale ai făcut pe oameni locaşuri ale lui Dumnezeu. 


Stih: Sfinte părinte Mitrofan, roagă-te lui Dumnezeu pentru noi. 


O, Unime nezidită, împărțită în trei Feţe, netăiată, neamestecată, ai învăţat, lumi- 
nând pe cei bine credincioşi, cu sfinţitele tale învățături, părinte. 


Slavă Tatălui şi Fiului şi Sfântului Duh. 


Omorând mai înainte săltările trupului, prin înfrânare şi prin osteneli, cu rugăciuni 
te-ai făcut Ziditorului dumnezeiesc slujitor de cele sfinte, prea sfințite Mitrofan. 


Şi acum şi pururea şi în vecii vecilor. Amin (a Născătoarei de Dumnezeu) 


Ca pe o uşă, care duce către dumnezeiasca intrare, ca pe un Rai dumnezeiesc, ca pe 
un loc înţelegător al sfinţeniei, ca pe o podoabă a lui Iacob, să fericim pe Fecioara. 


Cântarea a 5-a 

Irmos: Cu dumnezeiască strălucirea Ta, Bunule, sufletele celor ce aleargă la Tine 
cu dragoste, Te rog luminează-le, ca să Te vadă, Cuvinte al lui Dumnezeu, pe Tine 
adevăratul Dumnezeu, pe cel ce chemi din negura greşelilor. 

Stih: Sfinte părinte Mitrofan, roagă-te lui Dumnezeu pentru noi. 

Dumnezeieşte şi eu cuget foarte curat săvârşind cele dumnezeieşti, te-ai făcut curat 


şi slujind lui Dumnezeu cu dreptatea inimii, te-ai arătat fără prihană, părinte Mitro- 
fan. 

Stih: Sfinte părinte Mitrofan, roagă-te lui Dumnezeu pentru noi. 

Prin cinstitele tale rugăciuni, slujitorii idolilor s-au arătat acum slujitori lui Dum- 
nezeu; pe care scoțându-i vrednici din cei nevrednici, te-ai arătat vrednic slujitor 
Atotţiitorului. 


Slavă Tatălui şi Fiului şi Sfântului Duh. 


Fiind tu mai ales chemat de har, ai risipit uscăciunea idolilor cu ploile cuvintelor 
tale şi inimile cele înţelenite le-ai făcut roditoare prin harul Duhului, cuvioase. 


Şi acum şi pururea şi în vecii vecilor. Amin (a Născătoarei de Dumnezeu) 

După înfricoşata naştere ai rămas Fecioară ca şi mai înainte, căci Cel ce S-a născut 
a fost Dumnezeu, cel ce preface toate cu voia Sa, Marie nenuntită, de Dumnezeu 
dăruită. 

Cântarea a 6-a 

Irmos: Marea vieţii văzând-o... 

Stih: Sfinte părinte Mitrofan, roagă-te lui Dumnezeu pentru noi. 

Limba ta fiind ascuţită de duhul prin înţelegere, ca şi condeiul scriitorului, bine 
scrie în inimile credincioşilor cuvântul harului, prin dumnezeiescul Duh, părinte 
prea sfînțite. 

Stih: Sfinte părinte Mitrofan, roagă-te lui Dumnezeu pentru noi. 

Invăţându-te cele dumnezeişti, ca unul ce intrai în Sfintele Sfintelor cele înţele- 
gătoare, desăvârşit tăinuit înveţi cu duhul pe credincioşi strălucirea Treimii, prea 
sfinţite părinte. 


Slavă Tatălui şi Fiului şi Sfântului Duh. 


Cu curgerile dogmelor tale, înecând dogmele cele tulburi ale necredinţei, te-ai ară- 
tat ca un râu, adăpând adunările celor bine credincioşi, ierarhe prea cinstite. 


Și acum şi pururea şi în vecii vecilor. Amin (a Născătoarei de Dumnezeu) 

Cuvântul, întrupându-Se fără sămânță în pântecele tău, S-a arătat Om desăvârşit, 
înnoind legile firii, cu cuviință dumnezeiască, precum singur ştie, Fecioară prea 
curată, care ai încăput pe Dumnezeu. 


Irmosul: Marea vieţii văzând-o înălțându-se de viforul ispitelor, la limanul Tău cel 
lin alergând, strig către Tine: scoate din stricăciune viaţa mea, mult Milostive. 


Condac, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele 'Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe bine credincioşii creştini, dăruindu-le lor biruinţă asupra celui po- 
trivnic, având ajutorul Tău armă de pace, nebiruită biruinţă. 


Pe ierarhul lui Hristos, Mitrofan, pe luminătorul Bisericii cel luminat, cel ce a pro- 
povăduit în mijlocul de Dumnezeu purtătorilor părinţi pe Cuvântul a fi de o ființă 
cu Tatăl, care şi scaunul cetății împărăteşti întâi l-a împodobit şi har de proorocie 
de la Dumnezeu luminat a luat, cu un glas să-l lăudăm. 


Cântarea a 7-a 

Irmos: Dătător de rouă cuptorul l-a făcut îngerul pentru cuvioşii tineri, iar pe 
haldei arzându-i porunca lui Dumnezeu, pe chinuitor l-a plecat a striga: Bine eşti 
cuvântat Dumnezeul părinţilor noştri. 

Stih: Sfinte părinte Mitrofan, roagă-te lui Dumnezeu pentru noi. 

Luminându-te, înțelepte, cu harul duhului, prin plecările cele către Dumnezeu şi cu 
împărtăşirile, te-ai făcut stea dătătoare de lumină, luminând pe cei ce cântă: Bine 
eşti cuvântat Dumnezeul părinţilor noştri. 

Stih: Sfinte părinte Mitrofan, roagă-te lui Dumnezeu pentru noi. 

Făcându-te tu locaş prea sfânt, luminat cu faptele cele bune, ai avut cu sfinţenie pe 
Treimea cea nezidită, locuitoare întru tine strigând: Bine eşti cuvântat Dumnezeul 


părinților noştri. 


Slavă Tatălui şi Fiului şi Sfântului Duh. 

Lepădând somnul de la ochii tăi, cu dumnezeieştile privegheri, ai primit strălucire 
dumnezeiască, care te-a făcut pe tine înger luminii, stâlp şi întărire credincioşilor şi 
adevărat ierarh. 

Şi acum şi pururea şi în vecii vecilor. Amin (a Născătoarei de Dumnezeu) 

Cel ce şade în sânurile Tatălui Necuprins, Se cuprinde trupeşte în sânurile Tale, 
Preacurată, îmbrăcându-Se cu chipul tău, ca să mântuiască pe Adam, făcându-Se 
nou Adam. 

Cântarea a 8-a 

Irmos: Din văpaie rouă... 


Stih: Sfinte părinte Mitrofan, roagă-te lui Dumnezeu pentru noi. 


Cu smerirea ta ai smerit pe şarpele cel trufaş, fericite, prin curatele tale rugăciuni, 
înălțându-te către Dumnezeu. Pentru aceea te cinstim întru toţi vecii. 


Stih: Sfinte părinte Mitrofan, roagă-te lui Dumnezeu pentru noi. 

Dumnezeu ai mărturisit pe Cuvântul întrupat şi popoare ai izbăvit din robia înşe- 
lăciunui, gonind departe idoleasca credință cea rea, părinte ierarhe Mitrofan, de 
Dumnezeu cugetătorule. 


Binecuvântăm pe Tatăl şi pe Fiul şi pe Sfântul Duh, Domnul. 


Și viaţă având pe potriva cuvântului şi cuvântul fiindu-ţi după cuviinţa vieţii, fă- 
cându-te plin de zile ale duhului, te-ai mutat către locaşurile cele de sus, părinte. 


Şi acum şi pururea şi în vecii vecilor. Amin (a Născătoarei de Dumnezeu) 
Izbăvindu-ne de blestemul cel dintâi prin naşterea ta, pururea binecuvântată Fe- 
cioară Născătoare de Dumnezeu, cuvântul lui Gavriil cântăm ție: Bucură-te, pri- 
cinuitoarea mântuirii tuturor. 


Irmosul: 


Să lăudăm bine să cuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 

Din văpaie rouă ai izvorât celor cuvioşi şi jertfa dreptului cu apă o ai ars. Că toate 
le faci Hristoase numai cu singură voia Ta; pe Tine Te prea înălţăm întru toți vecii. 


Cântarea a 9-a 
Irmos: Pe Dumnezeu a-L vedea... 
Stih: Sfinte părinte Mitrofan, roagă-te lui Dumnezeu pentru noi. 


În pământul celor blânzi tu te-ai sălășluit, arhiereule, făcându-te blând întru nerău- 
tate şi te-ai unit cu Cetele cele de sus, prea înfrumusețat cu dumnezeieştile stră- 
luciri, cu totul fiind cuprins de lumina virtuților. 


Slavă Tatălui şi Fiului şi Sfântului Duh. 


Priveşte, Mitrofane, dumnezeieştile străluciri ale îngerilor, ale patriarhilor, ale mu- 
cenicilor, ale apostolilor, rugând cu dânşii pe lubitorul de oameni să ne dea iertare 
de greşeli şi îndreptare vieţii, nouă celor ce te lăudăm, prea cuvioase. 


Și acum şi pururea şi în vecii vecilor. Amin (a Născătoarei de Dumnezeu) 


Ca picătura cea cerească s-a pogorât ploaia în pântecele tău Fecioară şi uscând 
pâraiele înşelăciunii, a plouat prin tine nestricăciune oamenilor şi mântuire tuturor, 
ceea ce eşti de Dumnezeu dăruită. 


Irmosul: Pe Dumnezeu a-L vedea nu este cu putință oamenilor, spre care nu 
cutează a căuta Cetele îngereşti; iar prin tine, Preacurată, S-a arătat oamenilor Cu- 
vântul Intrupat, pe carele slăvindu-L cu Oştile cereşti, pe tine te fericim. 


Sedelna, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, Mai- 
ca lui Dumnezeu, în chip de negrăit ai născut pe Cel ce a făcut toate şi în braţele 
tale ai avut pe Cel ce ţine toate şi la sân ai hrănit pe Cel ce hrăneşte lumea. Pentru 
aceasta, te rog pe tine, Preasfântă Fecioară, să mă izbăveşti de greşeli, când va fi să 
stau înaintea feţei Ziditorului meu, Stăpână Fecioară curată, atunci să-mi dăruieşti 
ajutorul tău, că pe tine te am nădejde eu, robul tău. 


Arătatu-te-ai cu adevărat următor obiceiurilor şi graiurilor apostolilor, căci aseme- 
nea ca Petru ai propovăduit înaintea adunării pe Cuvântul şi Fiul că sunt de o funţă 

cu Dumnezeu-Tatăl, îmbogățindu-te de graiurile lui loan, cele grăite de Dumnezeu; 
şi asemenea ca Pavel ţi-ai pus sufletul pentru turmă, pururea pomenite; şi asemenea 
cu cel întâi chemat ai arătat pe Cel dorit. Pentru aceasta împreună cu dânşii roagă- 
te lui Hristos, iertare de greşeli să dăruiască, celor ce cu dragoste prăznuiesc sfântă 
pomenirea ta. 


Jar de va fi Post: 
Sedelna Preasfintei Născătoare de Dumnezeu, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, Mai- 
ca lui Dumnezeu, în chip de negrăit ai născut pe Cel ce a făcut toate şi în braţele 
tale ai avut pe Cel ce ţine toate şi la sân ai hrănit pe Cel ce hrăneşte lumea. Pentru 
aceasta, te rog pe tine, Preasfântă Fecioară, să mă izbăveşti de greşeli, când va fi să 
stau înaintea feţei Ziditorului meu, Stăpână Fecioară curată, atunci să-mi dăruieşti 
ajutorul tău, că pe tine te am nădejde eu, robul tău. 


Preasfântă Fecioară Maica lui Dumnezeu, patimile sufletului meu cele cumplite te 
rog tămăduieşte-le şi iertare dăruieşte-mi de greşelile mele, pe care fără minte le- 
am făcut, sufletul şi trupul spurcându-mi eu ticălosul. Vai mie, ce voi face în ceasul 
acela, când îngerii sufletul meu vor despărți de pătimaşul meu trup? Atunci, Stă- 
până, să-mi fii ajutătoare şi folositoare caldă, că pe tine te am nădejde, eu netreb- 
nicul robul tău. 


Sedelna Sfintei Cruci şi a Preasfintei Născătoare de Dumnezeu, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, Mai- 
ca lui Dumnezeu, în chip de negrăit ai născut pe Cel ce a făcut toate şi în braţele 
tale ai avut pe Cel ce ţine toate şi la sân ai hrănit pe Cel ce hrăneşte lumea. Pentru 
aceasta, te rog pe tine, Preasfântă Fecioară, să mă izbăveşti de greşeli, când va fi să 
stau înaintea feţei Ziditorului meu, Stăpână Fecioară curată, atunci să-mi dăruieşti 
ajutorul tău, că pe tine te am nădejde eu, robul tău. 


O, prea slăvită minune: O, taină înfricoşătoare! Cum Cel ce este cu firea nemu- 
ritor, este spânzurat pe lemn? Cum gustă acum moarte? Cum este osândit Cel Ne- 
vinovat? Ascunde-ţi lumina ta soare şi te înfricoşează văzând îndrăznirea, Fecioara 
cu suspinuri grăia, văzând pe Hristos răstignit, pe carele L-a născut. 

Imnografie 


Condacul Sfântului ierarh Mitrofan, patriarhul Constantinopolului, glasul 4: Pe 
ierarhul lui Hristos Mitrofan, pe luminătorul Bisericii cel luminat, cel ce a propo- 
văduit în mijlocul de Dumnezeu purtătorilor părinți pe Cuvântul a fi de o fiinţă cu 
Tatăl, care şi scaunul cetății împărăteşti întâi l-a împodobit şi har de proorocie de la 
Dumnezeu luminat a luat, cu un glas să-l lăudăm. 


Troparul Sfântului ierarh Mitrofan, patriarhul Constantinopolului, glasul 4: În- 
dreptător credinţei şi chip blândeţilor, învăţător înfrânării te-a arătat pe tine turmei 
tale adevărul lucrurilor. Pentru aceasta ai câştigat cu smerenia cele înalte, cu sără- 
cia cele bogate. Părinte ierarhe Mitrofan, roagă pe Hristos Dumnezeu ca să mântu- 
iască sufletele noastre. 


(Video) Troparul Sfântului ierarh Mitrofan, patriarhul Constantinopolului - Inter- 
pret: Otilia Simeria: 
https://doxologia.ro/video-troparul-sfantului-ierarh-mitrofan-patriarhul- 
constantinopolului 


Ar Dr Dr dr dr dr Dr dr dr De Dr dr dr De de dr dr A de dr dr A A 


Xp PP PP 0 E E IE IP IP 3 e E IE II IE E XXX 


Tr fe Ar Dr De dr De Dr De dr Dr Dr De de dr De de dr de e De de dr fr A d 


XP PP 0 E E 3 IP 3 3 5 E IE II IE E E XX 


Vieţile Sfinţilor - Pomenirea celui dintre Sfinţi, părintele nostru Mitrofan, 
întâiul patriarh al Constantinopolului 


Cuvant Ortodox - Sfântul ieraarh Mitrofan, întâiul patriarh al Constantinopolului - 
4 iunie: 
https://www.youtube.com/watch?v=Vz6VI3YzQt8 


3 o e 


Părintele nostru Mitrofan a trăit pe vremea marelui Constantin, întâiul împărat 
creştin. EI era fiu al lui Dometie romanul, de neam împărătesc; pentru că Dometie 
era frate cu Prob, cel care a fost mai înainte împărat al Romei. Acest Dometie, 
fiind om cunoscător, a priceput înşelăciunea şi rătăcirea închinării de idoli şi, 
cunoscând că credinţa creştină este dreaptă şi adevărată, s-a lepădat de zeii cei min- 
cinoşi şi a crezut în adevăratul Dumnezeu, Domnul nostru lisus Hristos. 


Deci, fiindcă în acea vreme se săvârşea mare păgânătate de îndrăcire de idoli în 
Roma şi se făcea ucidere nevinovată de creştini în toate zilele fără număr, de aceea 
Dometie, lăsând Roma, a venit în Vizantia cu doi fii ai săi, cu Prob şi Mitrofan. 


Pe atunci era episcop în Vizantia, Tit, bărbat plăcut lui Dumnezeu şi sfânt; pe lângă 
acesta petrecea Dometie cu fiii săi, învățând credinţa cea întru Hristos, legea 
Domnului, şi povăţuindu-se la viaţa cu fapte bune. 

Episcopul văzându-l pe el lipit cu toată inima şi cu tot sufletul său de Hristos, iar 
cu duhul arzând şi slujind Domnului, l-a rânduit pe el în rândul clericilor bisericii, 
hirotonindu-l preot. 


După moartea episcopului Tit, Dometie i-a luat scaunul lui, iar după sfârşitul feri- 
citului episcop Dometie, scaunul patriarhal l-a luat fiul său, Prob. După moartea lui 
Prob, Sfântul Mitrofan, fiul lui Dometie şi fratele lui Prob, a fost ridicat la scaunul 
arhieresc al Vizantiei. 


Marele împărat Constantin, venind în părțile Traciei şi vizitând şi Vizantia, a văzut 
pe Sfântul Mitrofan şi vorbind cu dânsul, l-a cunoscut că este plăcut lui Dumnezeu. 
Deci s-a minunat de îmbunătăţita lui viaţă şi înţelepciune, iubindu-l foarte mult; 
apoi, dorind să audă cuvintele lui cele însufleţite de Dumnezeu, l-a dus pe el la 
Roma. 


Marele Constantin a voit să-şi mute scaunul împărătesc de la Roma la Bizanţ - 
Constantinopolul de azi - pentru că a văzut că acel loc este foarte frumos şi l-a so- 
cotit a fi vrednic de o cetate împărătească; deoarece era îndestulat cu roadele 
pământului şi aşezat lângă Pontul Euxin - Marea Neagră de azi -, între Europa şi 
Asia, având multe căi, atât pe mare, cât şi pe uscat. Acolo a întemeiat o cetate 
mare, cu ziduri frumoase şi a numit-o pe ea după numele său, Constantinopole sau 
Nouă Romă. 


Împăratul Constantin, mutându-şi scaunul din Roma veche în Roma cea nouă, a 
adus şi pe Sfântul Mitrofan, numindu-l părinte al său şi mijlocind pentru cinstea 
cea patriarhicească de la cei 318 Sfinţi Părinţi, care au luat parte la întâiul Sinod 
Ecumenic la Niceea. 


După porunca lui cea împărătească, Mitrofan a fost cel dintâi patriarh al Con- 
stantinopolului. 


Sfântul Mitrofan, întâiul patriarh al Constantinopolului, neputând să fie la soborul 
acela din cauza bătrâneţii şi a slăbiciunii sale, a trimis în locul său pe arhiepiscopul 
său, Alexandru, bărbat cinstit, sfânt şi bătrân, care a suferit pentru pacea Bisericii 
multe osteneli în Tracia şi în liric. Acesta, în sobor, ţinea locul patriarhului 
Mitrofan şi se nevoia contra lui Arie. 


Iar după ce s-a sfârşit acel Sinod ecumenic, drepteredinciosul împărat, marele Con- 
stantin, a rugat pe toţi arhiereii să meargă cu dânsul la prea sfinţitul patriarh Mitro- 
fan, să-l cerceteze pe el, fiind bolnav pe patul morții. 

Deci, mergând la dânsul toți împreună cu împăratul, într-o zi de Duminică, şi stând 
de vorbă, împăratul a zis către dânsul: "O, prea cinstite părinte, te văd că ai slăbit 
de bătrâneţe şi boală; deci, te rog spune şi ne arată nouă, cine va fi vrednic după 
tine, ca să fie păstor al turmei!" 


Sfântul Mitrofan, cu faţa veselă, a răspuns către împărat: "Cu adevărat Duhul Sfânt 
a vorbit prin gura ta, de vreme ce, cu şapte zile mai înainte, gândindu-mă la 
aceasta, Domnul mi-a descoperit acestea: după zece zile mă voi duce din cele de 
aici şi după mine are să vină la scaunul patriarhicesc slujitorul meu, Alexandru, cel 
vrednic cu adevărat de alegerea şi de darul Sfântului Duh; iar după el, are să fie 
moştenitor scaunului, Pavel, care este acum între cetăți”. 


După aceea Sfântul Mitrofan, căutând spre dumnezeiescul Alexandru, patriarhul 
Alexandriei, a zis către dânsul: "O, frate, şi tu vei lăsa după tine moştenitor ales". 


Apoi, luând de mâna pe Atanasie, arhidiaconul lui, a grăit: "Iată viteazul ostaş al 
lui Hristos! Acesta va fi după tine moştenitor, care va sta împreună cu fratele meu, 
Alexandru, nu numai împotriva păgânătăţii lui Arie, dar va intra şi în mari ne- 
voințe; deci, pe el, împreună cu viteazul Pavel, îl aşteaptă pătimirile cele multe". 


Astfel a proorocit sfântul, despre cele ce aveau să fie. 


Într-adevăr, după acele zece zile de la descoperirea Domnului, s-a săvârşit cu pace, 
în 4 zile ale lui iunie, şi a trăit toţi anii de la naşterea sa, 117; iar acum trăieşte în 
viaţa cea fără de sfârşit, stând înaintea scaunului marelui Arhiereu, al Domnului 
nostru lisus Hristos, Mântuitorul nostru, a cărui slavă este în veci. Amin. 

Sinaxar din 4 iunie 


În această lună, în ziua a patra, pomenirea celui între sfinţi părintelui nostru 
Mitrofan, primul patriarh de Constantinopol. 


Acesta a trăit în zilele marelui Constantin, întâiul împărat al creştinilor, fiind fiu a 
lui Dometie, care era frate al împăratului Prov, şi a născut doi feciori: pe Prov şi pe 
Mitrofan. Acest Mitrofan cugetând cu socotire deplină credinţa idolilor ca rătăcită 
şi mincinoasă, a venit la credinţa lui Hristos şi s-a botezat. 


Și mergând la Bizanţ, locuia cu Tit, episcopul aceleiaşi cetăţi, care era om sfânt şi 
purtător de Dumnezeu, care văzând pe Mitrofan că era împodobit cu fapte bune, l-a 
introdus în clerul bisericii. 


Deci, după moartea episcopului Tit, a luat scaunul Dometie, tatăl Sfântului Mitro- 
fan; şi după moartea lui Dometie s-a făcut episcop Prov, fiul lui, şi ţinând Biserica 
zece ani, s-a mutat către Domnul; şi îndată s-a suit în scaunul Bizanțului Mitrofan, 
fratele lui Prov şi fiul lui Dometie; pe care aflându-l marele Constantin, episcop la 
Bizanţ, şi luând aminte şi la buna faptă a lui, şi la tocmirea firii sale şi la sfinţenia 
ce avea, spun că numai puţin pentru dânsul, dar mai ales pentru plăcerea locului 
cetăţii ce era cu aer sănătos, şi roditor şi lângă mare, aşezat fiind între două părți 
ale lumii (a Europei şi a Asiei) a îndrăgit locul şi a arătat asupra lui atâta dorire şi 
nevoinţă, şi nu s-a scumpit de cheltuială şi a zidit marea cetate a Constantinopo- 
lului, care întrecea pe toate cele făcute de oameni, şi era mai presus de acelea. Întru 
care a aşezat puterea şi împărăţia, mutând-o de la Roma cea veche. 


Deci, strângându-se Sinodul cel dintâi, ce s-a făcut la Niceea, fericitul acesta Mi- 
trofan n-a luat parte din pricina slăbiciunii şi a bătrâneţii, căci zăcea în pat, veşte- 
Jindu-i-se fireasca putere de îndelungarea vremii, ci a trimis pe cel mai întâi dintre 
preoţi, pe Alexandru, bărbat cinstit, pe care şi moştenitor al scaunului l-a făcut. 


Căci întorcându-se împăratul cu purtătorii de Dumnezeu părinți, şi săvârşindu-se 
Sinodul, atunci a zis dumnezeiescului Mitrofan, că i s-a arătat de la Dumnezeu, 

cum că Alexandru şi cel ce era să fie după dânsul, Pavel, erau iscusiţi şi plăcuţi lui 
Dumnezeu la o slujbă ca aceasta. 


Deci adormind sfântul, s-a mutat către Dumnezeu. Și se face pomenirea lui în sfân- 
ta biserică cea mare, şi cinstitul său locaş, ce este aproape de Sfântul marele mu- 
cenic Acachie, în cea cu şapte scări, unde se afla cinstitele şi sfintele lui moaşte. 


Tot în această zi, pomenirea cuvioasei maicii noastre Sofia cea din Tracia, care a 
viețuit sihăstreşte şi cu cuvioşie. 


Sfânta Sofia s-a născut în Aenus, Rhodope, şi era mama a şase copii. Deşi ocupată 
cu grijile şi datorule acestei lumi, a ţinut poruncile Domnului şi a trăit o viaţă plină 
de virtute. 


După ce i-au murit copiii, a devenit mamă pentru orfani şi a ajutat pe văduve. Şi-a 
vândut avuţiile şi a dat banii săracilor. A dus o viaţă de austeritate, mâncând pâine 
şi apă. Avea neîncetat pe buze Psalmii regelui-profet David şi lacrimi curgeau fără 
încetare din ochii ei. Prefera să se lipsească ea de cele necesare decât să lase pe un 
sărac să plece din casa ei cu mâinile goale. 


Prin smerenia ei şi dragostea faţă de săraci, Dumnezeu a binecuvântat-o în felul 
următor. În casa ei era un butoi cu vin pe care îl păstra pentru săraci. Ea a remarcat 
că oricât ar fi luat din bidon acesta rămânea plin. Dar imediat ce a povestit cuiva 
despre această minune şi a slăvit pe Dumnezeu, bidonul s-a golit. Sfânta Sofia s-a 
întristat, crezând că vinul s-a sfârşit din cauza caracterului său nedemn. De aceea, a 
sporit nevoinţele sale ascetice până la a-şi pune în pericol sănătatea. 


Simţindu-şi sfârşitul aproape, ea a primit tunderea în monahism. Sfânta Sofia a 
adormit întru Domnul la vârsta de 53 de ani. 


Tot în această zi, pomenirea Sfântului cuviosului mucenic loan, egumenul Mă- 
năstirii Monagriei, care, fiind în sac băgat şi în mare aruncat, S-a săvârşit. 


Tot în această zi, pomenirea cuviosului Alonie, care cu pace s-a săvârşit. 
Zicerile / apoftegmele lui avva Alonie din Patericul Egiptean: 


]. Zis-a avva Alonie: "De nu va zice omul întru inima sa că eu singur şi Dumnezeu 
suntem în lume, nu va avea odihnă”. 


Ar Dr Dr dr dr de Dr dr d Dr Dr dr dr de de dr dr A de dr dr A A 


Xp XP XP IP PI E 2 2 E IP 3 3 E E 0 E IP IP E IE IP XXX 


Ar De De De De dr De e De De de De Dr Dr De De De De De De de e Ar A d 


XP PP 2 0 E E IE IP IP 3 5 IE IE II IE E E XX 


2. Zis-a 1arăşi: "De nu aş fi stricat tot, n-aş fi putut să mă zidesc; adică, de n-aş fi 
lăsat tot ce mi se pare bun din voinţa mea, n-aş fi putut să dobândesc faptele bune". 


3. Zis-a iarăşi: "De va voi omul, de dimineaţa până seara ajunge în măsura dumne- 
zeiască". 


4. Întrebat-a odată avva Agaton pe avva Alonie, zicând: "Cum voi putea ţine limba 
mea să nu grăiască minciuni?" Şi i-a răspuns lui avva Alonie: "De nu vei minţi, 
multe păcate ai să faci”. lar el a zis: "Cum vine aceasta?" Şi i-a răspuns bătrânul: 
"Iată doi oameni au făcut înaintea ta ucidere şi unul a fugit în chilia ta. Şi iată dre- 
gătorul îl caută pe el şi te întreabă zicând: "Înaintea ta s-a făcut uciderea?” De nu 
vei minţi, dai pe om la moarte. Mai bine lăsă-l pe el înaintea lui Dumnezeu fără 
legaturi, căci El ştie toate”. 


Tot în această zi, pomenirea Sfintelor Maria şi Marta, surorile lui Lazăr, care cu 
pace s-au săvârşit. 


Aceste două sfinte femei, surori ale lui Lazăr, prietenul lui Hristos, locuiau în Be- 
tania, un sat aflat la mică distanţă de Ierusalim. 


Într-o zi Hristos a fost primit în casa lor. Marta, cea mai mare, se silea slujind 
Învăţătorului şi, văzând că sora sa, Maria, rămânea tăcută la picioarele lui Iisus 
ascultând vorbele sale dumnezeieşti, spuse pe un ton mâniat: "Doamne, au nu 
socoteşti ca sora mea m-a lăsat singură să slujesc ? Spune-i deci să-mi ajute”. Dar 
Domnul îi răspunse: "Marto, Marto, te îngrijeşti şi pentru multe te sileşti dar un lu- 
cru trebuie" (Luca 10 : 38-42) (De aceea părinţii au considerat pe Maria drept chip 
al contemplaţiei, de preferat faţă de fapta virtuţii reprezentată de Marta.). 


Mai târziu, cu puţin timp înaintea Patimilor, Lazăr se îmbolnăvi şi muri. Cele două 
surori trimiseră la lisus să fie înştiinţat dar EI nu ajunse în Betania decât patru zile 
mai târziu. 


Marta se grăbi de îndată în întâmpinarea lui, în timp ce Maria rămase acasă, unde 
numeroşi prieteni şi rude veniseră să le mângâie. Domnul o asigură că fratele său 
avea să învieze, iar Marta îşi arată credinţa faţă de EI ca Fiu al lui Dumnezeu, apoi 
o chemă pe sora sa şi se duseră împreună până la mormânt. La chemarea lui lisus, 
cel înmormântat ieşi, cu picioarele şi mâinile legate cu fâşii de pânză iar faţa aco- 
perită de un giulgiu (loan 11). 

Cu şase zile înainte de Paşte, o masă mare i-au pus lui lisus în Betania, în prezenţa 
lui Lazăr. Marta se silea ca de obicei slujind la masă, în timp ce Maria, luând o litră 
de mir de mare preţ, unse picioarele Domnului şi le şterse cu părul ei. Cum Iuda, 
cel zgârcit, se arăta nemulțumit de o asemenea risipă, Domnul îi spuse că pentru 
îngroparea Lui îi păstrase ea mirul acesta (loan 12). 


După Inălţare, Marta şi Maria însoţiră pe Lazăr pentru a răspândi Vestea cea bună 
a Invierii. 


Deşi anumite manuscrise ale Sinaxarului le prăznuiesc ca mironosiţe, Sfânta Scrip- 
tură nu menționează printre acestea din urmă decât pe Maria Magdalena, Mania, 
mama lui lacov şi / sau Maria lui Cleopa (cf. 23 mai), Salomea şi "cealaltă Marie" 
pe care unii părinţi o identifică cu Maica Domnului. 


Cu ale lor sfinte rugăciuni, Doamne, miluieşte-ne şi ne mântuieşte pe noi. Amin. 


XP PP 2 0 E E IE IP 3 3 e E IE II E E XX 
Xp XP XP IP IP E E 2 2 E IP 3 3 E E 0 E IE 5 II IP e XXX 


Ar Dr Dr dr dr dr Dr dr de Dr Dr dr dr de de dr dr A de dr dr A A 


Tr fe Ar Dr De dr Dr Dr De dr dr Dr De de dr De de Dr dr e De de dr fr A d 


XP PP 2 0 E E IE IP IP 3 5 E IE II IE E E XX 


Arhid. Ştefan Sfarghie - Sinaxar - Sfinţii mucenici Zotic, Atal, Camasie şi 
Filip de la Niculiţel; Sfântul ierarh Mitrofan, arhiepiscopul 
Constantinopolului 

Sfinţii mucenici Zotic, Atal, Camasie şi Filip de la Niculiţel, din Tulcea, alături de 
alți 36 de mucenici, au pătimit pe pământul românesc, în cetatea Noviodunum 
(Isaccea) din Dobrogea, pe la sfârşitul secolului al 3-lea şi începutul secolului al 4- 
lea. 


După moartea lor martirică, trupurile mucenicilor au fost aşezate de creştini într-o 
criptă, numită „martirion=, din actuala localitate Niculiţel. Deasupra criptei, cre- 
ştinii primelor secole, iubitori de mucenici, au zidit o biserică din piatră, încăpă- 
toare, în care preoţii săvârşeau sfintele slujbe şi învățau poporul. 


Moaştele sfinţilor, rămase sub pardoseala Altarului acoperită de ruine, au fost des- 
coperite în vara anului 1971, în urma unor ploi abundente. Tot în criptă s-au des- 
coperit, în două vase de ceramică, rămăşiţele altor sfinţi mucenici, necunoscuți. 
Moaştele Sfinţilor mucenici Zotic, Atal, Camasie şi Filip se află acum la Mănă- 
stirea Cocoş din judeţul Tulcea. 

Tot astăzi facem pomenirea Sfântului Mitrofan, arhiepiscopul Constantinopolului. 
Acesta era de neam împărătesc, fiind urmaş al împăratului roman Probus (276-282) 
şi dintre oamenii de frunte ai Romei, trăitor pe vremea Sfântului împărat Constan- 
tin cel mare (306-337). 


Deci, cunoscând Mitrofan învăţătura Sfintelor Scripturi, a părăsit casa părintească 
şi mergând la Bizanţ s-a alăturat episcopului Tit, care păstorea pe atunci Biserica 
creştinilor din acele părți. A fost hirotonit preot în Biserica Bizanțului şi după o 
vreme a urcat pe scaunul de arhipăstor al Constantinopolului. 


În anul 325, când a avut loc întâiul Sinod Ecumenic de la Niceea, Sfântul Mitrofan 
era bătrân, de aceea l-a trimis la sinod pe preotul Alexandru, care a şi fost apoi 


urmaşul său în scaun. 


A adormit în Domnul la vârsta de 117 ani. 

Iulian Dumitraşcu - Sfinţii mucenici Zotic, Atal, Camasie şi Filip de la 
Niculiţel, Sfântul ierarh Mitrofan, patriarhul Constantinopolului; Sfintele 
mironosiţe Maria şi Marta, surorile dreptului Lazăr 


Sfinţii Zotic, Atal, Camasie şi Filip 


1. Pomenirea Sfinților mucenici Zotic, Atal, Camasie şi Filip de la Niculiţel se face 
încă din vechime în ziua de 4 iunie a fiecărui an bisericesc. 


Ei sunt cuprinşi în numărul celor 36 de mucenici care au pătimit pentru Hristos pe 
pământul românesc, în străvechea cetate Noviodunum (Isaccea), din Dobrogea, pe 
la sfârşitul secolului al III-lea şi începutul celui de al IV-lea. 


După moartea lor de mucenici pentru Hristos, trupurile lor au fost aşezate cu multă 
evlavie de către creştini într-o criptă, numită „martirion”, din actuala localitate 
Niculiţel - Tulcea. Acolo se aflau şi alte moaşte de martiri, din timpul unor perse- 
cuţii mai vechi. 

Tropar - glasul al 4-lea: Mucenicii Tăi, Doamne: Zotic, Atal, Camasie şi Filip, în- 
tru nevoinţele lor cununile nestricăciunii au luat de la Tine, Dumnezeul nostru; că 
având tăria Ta, pe chinuitori au surpat; zdrobit-au şi ale diavolilor neputincioase în- 
drăzniri. Pentru rugăciunile lor, Hristoase Dumnezeule, mântuieşte sufletele noa- 
stre. 


Deasupra criptei, bunii creştini ai primelor secole au zidit apoi o biserică din piatră, 
încăpătoare, în care preoţii săvârşeau sfintele slujbe şi învățau poporul. Dar, cu 
timpul, peste acel pământ s-au abătut vremuri grele, cu războaie, înrobiri şi pustiiri 
din partea multor popoare năvălitoare care au dus, între altele, şi la decăderea 
cetăţii Noviodunum, precum şi a celorlalte multe aşezări întărite şi biserici din 
Dobrogea. 


Biserica din Noviodunum a fost şi ea pustiită de năvălitorii barbari, iar lăcaşul 
Sfinţilor mucenici Zotic, Atal, Camasie şi Filip, a rămas învăluit în uitare, sub 
pardoseala altarului acoperită de ruine, multe veacuri. 


Cu voia lui Dumnezeu, moaştele lor sfinte au fost descoperite în vara anului 1971, 
aceasta făcându-se în urma unor ploi abundente, apa abătută pe o uliţă lăturalnică 
din satul Niculiţel scoțând la iveală cupola de piatră a criptei, tăinuită până atunci, 
aflată sub ruinele vechii biserici creştine. 


In interiorul criptei se aflau moaştele celor patru mucenici, sub înscrisurile: „Aici şi 
acolo sângele martirilor”, şi a doua: „Martirii lui Hristos: Zotticos, Atalos, Ca- 
masis, Filippos”. 


Tot acolo, în partea de jos a criptei, s-au descoperit, în două vase de ceramică, 
rămăşiţe de oseminte, amestecate cu ţărână, ale altor doi mucenici, fără a li se cu- 
noaşte numele. 


Obştea creştinilor s-a bucurat, aşadar, cunoscând că, dintru început, şi din sânul 
neamului românesc Dumnezeu a fost prea slăvit de Sfinți şi mucenici. Sfintele 


moaşte se găsesc acum la Mănăstirea Cocoş, din judeţul Tulcea. 


Pentru ale lor sfinte rugăciuni, Doamne lisuse Hristoase, miluieşte-ne şi ne mân- 
tuieşte pe noi. Amin. 


Sfântul Mitrofan, patriarhul Constantinopolului 

2. Cel dintre sfinţi părintele nostru Mitrofan a trăit pe vremea marelui Constantin, 
întâiul împărat creştin. EI era fiu al lui Dometie romanul, cel ce a fost de neam 
împărătesc; pentru că Dometie era frate cu Prov, cel care a fost mai înainte împărat 
al Romei. 


Acest Dometie, fiind bine cunoscător, a priceput înşelăciunea şi rătăcirea închinării 
de idoli şi, cunoscând că este dreaptă şi adevărată credinţa creştinească, s-a lepădat 
de zeii cei mincinoşi şi a crezut în adevăratul Dumnezeu, Domnul nostru lisus 
Hristos. 


Tropar - glasul 4: Îndreptător credinţei şi chip blândeţilor, învăţător înfrânării te-a 
arătat pe tine turmei tale adevărul lucrurilor. Pentru aceasta ai câştigat cu smerenia 
cele înalte, cu sărăcia cele bogate. Părinte ierarhe Mitrofan, roagă pe Hristos Dum- 
nezeu ca să mântuiască sufletele noastre. 


lar fiindcă în acea vreme se săvârşea mare păgânătate de îndrăcire de idoli în Roma 
şi se făcea ucidere nevinovată de creştini în toate zilele fără număr, de aceea Do- 
metic, lăsând Roma, a venit în Vizantia cu doi fii ai săi, cu Prov şi Mitrofan. 


Pe atunci era episcop în Vizantia Tit, bărbat plăcut lui Dumnezeu şi sfânt. Pe lângă 
acesta petrecea Dometie cu fiii săi, învățând credinţa cea întru Hristos şi legea 
Domnului, şi bine povăţuindu-se la viaţă cu fapte bune. Iar episcopul văzându-l pe 
el lipit cu toată inima şi cu tot sufletul său de Hristos, iar cu duhul arzând şi slujind 
Domnului, l-a rânduit pe el în rândul clericilor bisericii, hirotonindu-l preot. 

Iar după ce episcopul Tit s-a mutat la Domnul, Dometie a luat scaunul după el, iar 
după sfârşitul fericitului episcop Dometie, scaunul patriarhal I-a luat fiul său Prov. 
Iar după mutarea lui Prov, acest Sfânt Mitrofan, fiul lui Dometie şi fratele lui Prov, 
a fost ridicat la scaunul arhieresc al Vizantiei. 


Și venind marele împărat Constantin în părțile Traciei, şi vizitând şi Vizantia, a 
văzut pe Sfântul Mitrofan şi, vorbind cu dânsul, l-a cunoscut că este mare plăcut al 
lui Dumnezeu. Deci s-a minunat de îmbunătăţita lui viaţă şi de înţelepciunea sa, 
iubindu-l foarte mult; şi dorind să audă cuvintele lui cele însufleţite de Dumnezeu, 
l-a dus pe el la Roma. 


Apoi marele Constantin a voit să-şi mute scaunul împărătesc de la Roma la Vi- 
zantia pentru că a socotit că acel loc este foarte frumos şi i-a plăcut ca să fie la acel 
loc o cetate împărătească; căci era îndestulat cu roadele pământului şi aşezat lângă 
Marea Euxinuluil, între Europa şi Asia, având căile bune, atât pe mare, cât şi pe 
uscat. 


Deci a întemeiat o cetate mare, cu ziduri frumoase, şi a numit-o pe ea după numele 
său, Constantinopol sau Noua Romă. Şi a adus din Roma veche în Roma nouă şi pe 
Sfântul Mitrofan, numindu-l părinte al său şi mijlocind pentru dânsul cinstea cea 
patriarhicească de la cei 318 Sfinţi Părinţi, care au luat parte la întâiul Sinod a toată 
lumea de la Niceea. Şi a fost Mitrofan cel dintâi patriarh al Constantinopolului. 


Şi neputând Sfântul Mitrofan, întâiul patriarh al Constantinopolului - Roma cea 
nouă să vină el însuşi la soborul acela din cauza bătrâneţii şi a slăbiciunii sale, a 
trimis în locul său pe horepiscopul său Alexandru, bărbat cinstit, sfânt şi bătrân, 
care a suferit multe osteneli în Tracia şi în Iliric, pentru pacea Bisericii. 


Acesta a ţinut în sobor locul patriarhului Mitrofan şi s-a nevoit împotriva lui Arie. 
Iar după ce s-a sfârşit acel Sinod a toată lumea, drepteredinciosul împărat, marele 
Constantin, a rugat pe toţi arhierei să meargă cu dânsul la Prea Sfinţitul patriarh 
Mitrofan şi să-l cerceteze pe el, fiind bolnav pe patul morţii. 


Deci mergând la dânsul toți împreună cu împăratul, într-o zi de Duminică, şi stând 
de vorbă, împăratul a zis către dânsul: „O, prea cinstite părinte, te văd că ai slăbit 
de bătrâneţe şi boală; deci, te rog spune şi ne arată nouă, cine va fi vrednic după 
tine, ca să fie păstor al turmei!” 


lar Sfântul Mitrofan, cu faţa veselă, a răspuns către împărat: „Cu adevărat Duhul 
Sfânt a vorbit prin gura ta, de vreme ce eu gândindu-mă la aceasta cu şapte zile mai 

înainte, Domnul mi-a descoperit că după zece zile mă voi duce din cele de aici, iar 
după mine are să vină la scaunul patriarhicesc slujitorul meu, Alexandru, cel 
vrednic cu adevărat de alegerea şi de darul Sfântului Duh; iar după el are să fie 
moştenitor scaunului Pavel, care este acum între citeţi”. 


După aceea Sfântul Mitrofan, căutând spre dumnezeiescul Alexandru, patriarhul 
Alexandriei, a zis către dânsul: „O, frate, şi tu vei lăsa după tine moştenitor ales”. 


Apoi, luând de mână pe Atanasie, arhidiaconul lui, a grăit: „lată viteazul ostaş al 
lui Hristos! Acesta va fi după tine moştenitor şi nu numai împreună cu fratele meu, 
Alexandru, va sta tare împotriva păgânătăţii lui Arie, dar va intra şi în mari ne- 
voințe; şi multe pătimiri îl aşteaptă pe el, împreună cu viteazul Pavel”. 


Astfel a proorocit sfântul despre cele ce aveau să fie, iar după acele zece zile de la 
descoperirea Domnului, s-a săvârşit cu pace, în 4 zile ale lui iunie, şi a trăit toţi anii 
de la naşterea sa, 117; iar acum trăieşte în viaţa cea fără de sfârşit, stând înaintea 
scaunului marelui Arhiereu care a străbătut cerurile, al lui Hristos, Mântuitorul 
nostru, a cărui slavă este în veci. Amin. 


Sfintele mironosiţe Maria și Marta, surorile dreptului Lazăr 


Dal 


nătăfa 


Sfintele mironosițe Maria şi Marta credeau în Hristos înainte ca EI să-l învie pe 
dreptul Lazăr, fratele lor, din morți. 

După martiriul Sfântului ahidiacon Ștefan, a început persecuția împotriva Bise-ricii 
din Ierusalim, iar dreptul Lazăr a fost alungat din cetate. 


Surorile sale l-au sprijinit pretutindeni unde acesta a propovăduit Evanghelia lui 
Hristos. 


Sfinte Marta şi Maria sunt pomenite şi în Duminica Mironosiţelor. 

Proloagele din 4 iunie 


Viaţa Sfinţilor mucenici Zotic, Atal, Camasie şi Filip de la Niculiţel 


În martirologiul siriac şi cel al fericitului Ieronim din secolele III-IV sunt pomeniţi, 
pe lângă alţi 25 de martiri, şi patru martiri originari din Răsăritul Europei, numiți: 
Zotic, Atal, Camasie şi Filip. Aceşti sfinți mucenici au pătimit pentru Hristos sub 
împărăţia lui Dioclețian şi Maximian. Se crede că erau ostaşi în armata romană, 
dar, pentru credinţa lor în Hristos, au fost osândiţi la moarte prin tăiere cu sabia. 
Nu se ştie exact data morţii lor, nici locul unde au fost martirizaţi. 


Unii cred ca au fost surghiuniţi la Gurile Dunării, în nordul Dobrogei de astăzi, un- 
de erau exilați numeroşi creştini ai Imperiului Roman, care nu voiau să jertfească 
idolilor. 


După tradiție, aceşti sfinți martiri ostaşi au fost judecaţi de autorităţile romane în 
oraşul Noviodunum, tot în Dobrogea. 


Prin secolelelV-V, s-a construit în localitatea Niculiţel, din judeţul Tulcea de 
astăzi, o basilică din piatră cu hramul Sfântul Atanasie cel mare, care a fost re- 
înnoită în secolul XIII, în care au fost aşezate moaştele acestor sfinți mucenici. Cu 
voia lui Dumnezeu, în anul 1971, luna septembrie, datorită ploilor abundente, 
pârâul Niculiţel a inundat şi a scos la lumină o criptă sub vechea temelie a bisericii 
din secolul IV, în care se aflau, într-un sicriu comun, moaştele acestor patru sfinți 
Mucenici. 


Pe peretele interior al criptei scrie în limba greacă: „Martyres tou Hristou”. lar pe 
peretele opus scrie numele lor: „Zotikos, Attalos, Kamasis şi Filippos"”. Această 
criptă martirică, recent descoperită, este unică în România şi în sud-estul Europei. 


Moaştele acestor sfinţi martiri au fost aşezate în patru racle de lemn şi depuse spre 
închinare în biserica Mănăstirii Cocoş din apropiere, unde se păstrează şi astăzi, 
având zi de prăznuire 4 iunie. 

Cu ale lor sfinte rugăciuni, Doamne lisuse Hristoase, Fiul lui Dumnezeu, miluie- 
şte-ne pe noi. Amin. 


Luna iunie în 4 zile: pomenirea celui dintre Sfinţi părintele nostru Mitrofan, cel 
ce a fost întâiul patriarh al cetaţii lui Constantin 


Acest părinte Mitrofan a fost de neam împărătesc, rudă cu împăratul roman Probus 
(276-282) şi dintre oamenii de frunte ai Romei şi a trăit pe vremea împărăției lui 
Constantin cel mare. 


Deci, cunoscând Mitrofan învăţătura Sfintelor Scripturi ale creştinătăţii şi luminân- 
du-şi mintea cu nestinsa lor lumină, a fost cuprins de o neînfrânată dorinţă de a-şi 
închina toată viaţa slujirii lui Hristos. 


Drept aceea, a părăsit casa părinţilor săi, şi, mergând la Bizanţ s-a alăturat episco- 
pului Tit, care păstorea pe atunci Biserica creştinilor, din acele părți. Şi, Tit fiind 
un om plin de evlavie şi iubitor de Dumnezeu, a cunoscut, îndată, râvna tânărului 
Mitrofan, pentru cele dumnezeieşti. Şi, luându-l pe lângă dânsul, l-a deprins cu 
înfrânarea şi rugăciunea. lar, când a ajuns la vârsta cuvenită, a fost rânduit de 
învățătorul şi părintele său, să slujească în Biserica Bizanțului, numărându-se în 
ceata clericilor. 


Deci, văzând osârdia lui Mitrofan către cele sfinte, părinţii şi fratele său au lepădat 
şi ei toată grija cea lumească şi s-au făcut slujitori ai Domnului, nevoindu-se a duce 
o viaţă creştinească. 


Deci, venind vremea şi sfârşindu-şi episcopul Tit viaţa sa cea sfântă, s-a învrednicit 
bătrânul, tatăl lui Mitrofan, a urca pe scaunul de arhipăstor al Bisericii din Bizanţ. 
Și, cârmuind şi acesta cu credinţă şi înţelepciune, şi-a sfârşit şi el zilele, iar, în 
locul lui, a fost înălțat episcop fiul său Prov, fratele mai mare al lui Mitrofan, iar, 
când şi acesta s-a mutat din cele pământeşti, nu s-a aflat altul mai vrednic a fi 
acolo, episcop, decât înțeleptul Mitrofan, care a şi fost înscăunat la cârma Bisericii 
din Bizanţ. 


Și a strălucit Mitrofan în acest scaun, prin smerenie, blândeţe, prin mulţimea milos- 
teniilor şi printr-o învăţătură sănătoasă şi curată. Că era cinstit şi iubit de toți. 


Şi a venit la dânsul însuşi marele Constantin împăratul care, fiind în Bizanţ, l-a vă- 
zut pe acest arhiereu Mitrofan şi, vorbind cu dânsul, l-a cunoscut că este un mare 
plăcut lui Dumnezeu şi l-a iubit pe el, numindu-l părinte al său. Şi, dorind să se 

îndulcească de cuvintele lui cele de Dumnezeu insuflate, l-a dus pe el la Roma, iar, 
în urmă, Constantin a mutat la Bizanţ scaunul împărăției, numindu-l cetatea lui 
Constantin, Constantinopol. Că a socotit împăratul că acel loc este foarte frumos şi 
i-a plăcut lui să fie, în acel loc, cetate împărătească, îndestulată în roade bogate, 
lângă Pontul Euxim (Marea Neagră), fiind între Europa şi, Asia, unde, şi pe uscat 
şi pe mare, drumurile sunt bune. Deci, a întemeiat o cetate mare, cu ziduri prea 
frumoase, cinstind-o şi numind-o pe ea cu numire nouă Constantinopol sau noua 
Romă. 


La anul 325, când s-a adunat la Niceea întâiul Sinod a toată lumea, pentru a în- 
drepta rătăcitele învățături ale ereticului Arie, Mitrofan era atât de bătrân, încât n-a 
putut lua asupra lui osteneala drumului, ci, a trimis pe cel mai vrednic dintre preoții 
lui, pe Alexandru, care a şi fost, apoi, urmaşul său în scaun. 

A adormit în Domnul, la vârsta de 117 ani, şi a fost cel dintâi patriarh al Constan- 
tinopolului. 


lar acum, în viaţa cea fără de sfârşit vieţuieşte, stând înaintea scaunului marelui 
Arhiereu, celui ce a străbătut cerurile, înaintea Domnului Hristos, Mântuitorul no- 
stru, a căruia este slavă în veci! Amin. 


Întru această zi, cuvânt al Sfântului Ioan Gură de Aur, despre cinstirea preoţilor 


Ascultaţi pe Pavel, care zice: "Fraţilor, ascultați pe mai marii voştri şi vă supuneţi 
lor, fiindcă ei priveghează pentru sufletele voastre, având să dea de ele seamă" 
(Evr. 13.17). Pentru aceasta, şi mai mult să-i cinstiţi pe dânşii. 


Că, tu te îngrijeşti numai de ale tale, doar ţi-ai îndrepta viaţa ta bine, iar, de alţii, nu 
al nici o grijă. lar preotul, chiar de şi-ar îndrepta viaţa sa, dar dacă de tine n-ar 
purta grijă şi de nu te-ar îndrepta bine, atunci, împreună cu cei răi, se va osândi. De 
va avea şi învățătură şi aşezare nedreaptă, să nu-l ascultați pe el. Iar, de va învăţa 
drept, apoi, la viaţa lui să nu te uiţi, ci cuvintele lui să le asculți. Şi să nu-i zici: 
"Cum, mie îmi zice, iar, el singur, nu le face?" Fiindcă, aceasta este slujba lui, că, 
adică, să nu se lenevească, ci, să grăiască către toţi; iar, de nu va grăi, judecată va 
lua. Deci, de nu-l vei asculta pe el, te vei osândi. 


Precum zice Domnul: "Cel ce vă ascultă pe voi, pe Mine Mă ascultă, şi cel ce se 
leapădă de voi, se leapădă de Mine" (Luca, 10, 10). Şi cel ce vă huleşte de voi, pe 
Mine Mă huleşte. 

Nu, fraților, nu se cade oilor să hulească pe păstor, pentru că el, în toate zilele, pen- 
tru tine şi pentru toţi fraţii tăi, aduce slujbă, dimineaţa şi seara, se roagă lui Dumne- 
zeu, în biserică şi afară de biserică, umblând cu crucea şi pentru tine rugându-se. 
Deci, socotind acestea toate, să-l cinstim pe el în tot chipul, ca pe un părinte. 


Iar, de vei zice: "Este spurcat şi rău," nu ţi se cade ție, să-l judeci. Că, chiar şi Păs- 
torul cel bun, de s-ar ruga pentru tine lui Dumnezeu, ce ar folosi, dacă tu vei fi un 
necredincios? Sau şi spurcat de ar fi, ce te vatămă pe tine spurcăciunea lui, dacă tu 
vei fi credincios? Că, toată lucrarea este a lui Dumnezeu. Că preotul numai îşi 
deschide gura sa, iar toate le face Dumnezeu a căruia este slava, în veci! Amin. 


Intru această zi, învăţătura Sfântului Efrem, că nu se cade monahului a umbla 
din loc în loc 


Pe urmele Stăpânului Hristos să umblăm; în supunere faţă de bătrâni, în Domnul să 
voim a fi, iar nu a umbla din loc în loc. Şi, mai întâi, adică, să-şi cerceteze fiecare 
gândul, de ce vrea să plece de la locul lui, în care s-a făgăduit a petrece. Oare, 
pentru osteneală, voieşte să fugă la altă mânăstire, socotind că va afla acolo mai 
puţină osteneală şi mai buni însoțitori? Nu cumva, urâtorul binelui, diavolul, 
săgetându-l cu invidia şi cu vrajba, că alt frate sporeşte în cinste, iar el n-a mai do- 
bândit nici un rang, şi, pentru aceasta, voieşte să-şi lase locul? Oare, nu cumva, se 
duce din mânăstire, fugind de război, şi nevrând să se nevoiască spre fapte bune şi 
spre supunerea cea întru Hristos? Oare, nu cumva, vrea să-şi lase locul său, cău- 
tând moştenire? Că gândurile ne arată patimile acestea, adică cercăm mai dinainte 
patima care este în noi. Dar, să nu urmăm în patimi, ca să nu cădem în mâinile 
dracilor celor răi, ale căror lanţuri, cele în multe feluri, sunt totdeauna întinse asu- 
pra noastră, de care să ne sârguim a fugi, prin smerenie şi prin răbdare întru Hristos 
Iisus, Domnul nostru. 

Sfântul Nicolae Velimirovici — Proloagele de la Ohrida din 4 iunie 

Pomenirea celui între sfinţi părintelui nostru Mitrofan, patriarhul 
Constantinopolului 


Tatăl lui, Dometie, fratele împăratului roman Probus, în timpul prigoanelor şi-a 
scăpat viaţa fugind de la Roma, deoarece era creştin. EI s-a refugiat la Bizanţ. 


Titus, episcopul Bizanțului, I-a hirotonit întru presbiter (preot). Urmând morţii lui 
Titus, Dometie a fost ridicat pe tronul episcopal din Bizanţ. După moartea şi a lui, 
fiul lui cel mai vârstnic, Probus, a fost ridicat pe scaunul episcopal, iar după moa- 
rtea lui Probus, sceptrul păstoririi i-a revenit lui Mitrofan. 


Când împăratul Constantin cel mare l-a văzut pentru întâia oară pe Mitrofan el l-a 
iubit ca pe un tată. În timpul primului Sinod Ecumenic de la Niceea (din anul 325), 
Mitrofan era deja în vârstă de una sută şi şaptesprezece ani. Neputând deci par- 
ticipa el însuşi la lucrările Sinodului, I-a ales pe vicarul lui, Alexandru, ca să mea- 
rgă în locul lui. 


Împăratul a cerut Sinodului să-i confere lui Mitrofan titlul de patriarh. Astfel, 
Mitrofan a fost cel dintâi patriarh al Constantinopolului. După aceea împăratul a 
invitat întregul Sinod să meargă şi să cerceteze pe bătrânul arhipăstor, care fiind 

atât de vârstnic şi de slăbit era întru cele mai de pe urmă ale lui. 


Când împăratul l-a întrebat pe cine ar dori să lase păstor în locul său, Mitrofan I-a 
numit pe Alexandru din Alexandria. 


Apoi i-a zis lui Alexandru: „O frate, eu pe tine te las ca pe cel mai vrednic următor 
al meu!" Apoi Mitrofan a luat mâna arhidiaconului Atanasie [cel care avea să fie 
Sfântul Atanasie cel mare, patriarhul Alexandriei] şi 1-a lăudat înaintea tuturor. 


După această prorocie, Mitrofan şi-a cerut iertare de la toţi, iar în următoarele zece 
zile s-a petrecut ieşirea sufletului său către Domnul, la anul 325. 


Pomenirea Sfântului mucenic Concordie 
În timpul vieţii lui pământeşti Concordie a fost mare nevoitor şi făcător de minuni. 


Sub împăratul Antoninus el a fost arestat pentru marea lui credință în Hristos. 
După întemniţări şi torturi, el a fost dus înaintea idolului din piatră al lui Zeus şi 
silit să-i jertfească lui. Dar pentru că a scuipat asupra idolului în loc să-i jertfească, 
Concordie a fost omorât pe loc, prin tăierea capului. 


Pomenirea Sfinţilor mucenici Frontasius, Severinus, Severian şi Silanus 


Aceştia au fost muceniciţi în Franţa sub domnia împăratului Claudius. După ce au 
fost decapitaţi, ei s-au ridicat pe picioarele lor şi-au luat capetele în mâini, au 
traversat râul Ile şi au sosit la Biserica Preasfintei Născătoare de Dumnezeu, unde 
episcopul Fontanus stătea la rugăciune. Intrând în sfânta biserică, ei şi-au pus ca- 
petele la picioarele episcopului şi s-au întins pe pământ, aşezându-şi mâinile pe 
piept în semnul crucii. 


Ei au fost îngropaţi cu cinste în acea biserică, în timpul înmormântării lor s-au au- 
zit cântând nevăzute coruri de îngeri. 


Pomenirea Sfântului cuvios Zosima, episcopul noului Babilon, cetate a 
Egiptului 


Zosima bine s-a nevoit mulţi ani din viaţă pe Muntele Sinai. Venind la Alexandria 
cu oarece ascultare el a fost luat şi înălțat episcop al noului Babilon de către feri- 
citul patriarh Apolinarie. 

EI a fost păstor minunat al turmei lui Hristos. Biruindu-se de bătrâneţi adânci şi de 
osteneală, el iarăşi s-a întors în Muntele Sinai şi acolo şi-a dat sufletul în mâinile 
lui Dumnezeu, primind cununa slavei între ierarhii cei mari. El a trăit şi a trecut la 
cele veşncie în veacul al şaselea. 

Sfântul sfinţit mucenic Astius, episcopul din Dyrrachium 


Astius a luat mucenicia în timpul împăratului Traian. 


Mai întâi a fost bătut cutoiege de plumb, apoi despuiat de haine şi răstignit de un 
copac. 


Trupul lui gol a fost dat cu miere astfel încât viespile şi ţânţarii otrăvitori să-l 
muşte şi astfel să moară în chinuri. 


Din mijlocul chinurilor lui, Sfântul Astius I-a slăvit pe Dumnezeu şi s-a odihnit, 
primind îndoita cunună: a muceniciei şi a celei mai înalte preoţii. 


Pomenirea Sfintelor Marta şi Maria, surorile lui Lazăr 


După înălţarea Domnului, Lazăr a pornit la vestirea Evangheliei. Cele două surori 
ale lui l-au însoţit, fiind pururea cu dânsul. 


Nu se ştie în ce loc au trecut la veşnicie cele două surori ale lui Lazăr. 
Cântare de laudă la Marta şi Maria 


Primirea de străini virtute poruncită de Domnul este. 
Cu ea până azi multe suflete au intrat în Rai. 


Minunatul Avraam al ospitalităţii dar 

l-a arătat fără măsură: 

fără măsură şi din inimă, nicidecum ipocrit. 

Regele David iară primirea de străini mult o a cinstit; 


De aceea cu străşnicie viața Regelui Saul a păzit. 


Și când Cel care mai înainte de Avraam a fost 
A păşit pe pământ, 
Din casa lui David răsărit, silind 

întunericul să piară, 


Atunci Marta şi Maria binecuvântate 
Lucrătoare ale acestui dar s-au arătat. 
Surorile lui Lazăr erau ele, 

Pentru odihna necăjiților 
Neprecupeţind nimic. 


Lor le-a revenit pe Cel mai mare de sub soare 
In casa lor să-L primească. 


Primindu-L şi odihnindu-L fiecare din el Cerul a câştigat, 
Slujindu-L desăvârşit cu suflet curat şi cu hrană, 
Slujindu-L desăvârşit cu bună grăire şi faptă. 


Iar Cel Preaînalt le-a răsplătit lor 
Desăvârşit. 


Când moartea a-ntristat această iubită casă, 
Pentru surori, lisus pre Lazăr a înviat, 

Iar vestirea lor şi slava s-a întins până 

La marginile pământului. 


Aceasta este răsplata de la însuşi Domnul 
Pentru-al ospitalităţii minunat dar, 

Căci Domnul iubeşte ospitalitatea 

Cea lucrată din inimă. 


Sfânta Biserică cu Marta şi Maria se laudă, 
Și ne învaţă pe noi că suntem 


Oaspeți la masa lui Dumnezeu. 


Cugetare 


Cumplit lucru este să ucizi un om. Groaza care se pogoară în adâncul rărunchilor 
ucigaşului nu se poate exprima în cuvinte. Când o ființă umană se pregăteşte să o 
ucidă pe o alta, el crede că este ca şi cum ar ucide o vită. Dar când îşi duce la 
îndeplinire planul diavolesc, atunci, deodată, îşi dă seama că a pornit la război cu 
cerul şi cu pământul şi că s-a înstrăinat şi s-a rupt pe vecie şi de pământ şi de 


cer. Victima îi terorizează conştiinţa şi somnul zi şi noapte. 

Un cunoscut ucigaş a venit la Avva Zosima de la Muntele Sinai şi l-a rugat cu 
lacrimi să-l tundă monah. Zosima 1-a îmbrăcat în îngerescul chip şi I-a trimis la 
Mânăstirea Preacuviosului Dorotei de lângă Gaza, ca să se nevoiască acolo într-o 
viaţă de obşte. După nouă ani ucigaşul tuns monah s-a întors la Sfântul Zosima, a 
dat înapoi straiul monahal şi şi-a luat vechile lui haine cele de ucigaş în lume. 
Întrebându-] bătrânul pentru ce face aceasta, ucigașul i-a zis că timp de nouă ani 
s-a dat la toate nevoințele ascultării, postirilor, rugăciunii cu lacrimi, 
privegherilor şi a simţit cu adevărat cum Dumnezeu îi iartă mulțime de păcate, cu 
toate acestea, o singură crimă simţea că nu i se iartă, deoarece amintirea ei îl 
chinuia cumplit. El odată ucisese un prunc nevinovat care acum, în pocăința lui, i 
se arăta în somn neincetat şi îl întreba: „Pentru ce m-ai ucis?" Din această 
pricină ucigaşul hotărâse să înapoieze straiul monahal şi să şi-l ia înapoi pe cel 
vechi şi aşa să meargă în cetate şi să se predea autorităţilor spre a-şi lua osânda 
plătirii sângelui cu sânge. Făcând aşa, el a mers în cetatea Diospolis, unde şi-a 
recunoscut crima şi a fost executat prin decapitare. Astfel, cu sângele lui, el şi-a 
spălat păcatul uciderii de oameni. 


Luare aminte 


Să luăm aminte la minunata vindecare a demonizaţilor din ţinutul Gherghesenilor 
[al Gadarei] (Matei 8: 28): 
e La cum Domnul a alungat pe demoni afară din acei doi oameni, iar ei au 
stat blânzi şi liniștiți, 
e Lacum Domnul şi lângă mine stă şi aşteaptă să-L chem să mă ajute şi să mă 
curățească de toate duhurile necurate care mă stăpânesc pe mine şi mă 
despart de Dumnezeu. 


Predică despre punerea nădejdii în Dumnezeu, iar nu în forţele proprii 


Pune-ţi nădejdea în Domnul din toată inima ta şi nu te bizui pe priceperea ta 
(Pildele lui Solomon 3: 5). 


Oare dacă toți munţii S-ar porni asupra ta, te vei opinti să-i opreşti cu mâna? 
Desigur, nu. 


Dacă întunericul tuturor tainelor din cer şi de pe pământ ar înconjura deodată 
mica luminare a priceperii tale, oare cu acea mică pricepere a ta putea-vei tu să 
străbaţi până la capătul acelui întuneric? Incă şi mai puţin. 

Nu te bizui pe priceperea ta, căci cea mai mare parte materiei stricăcioase pe care 
tu o numeşti intelect nu valorează mai mult decât un pumn de cenușă. O, omule, nu 
te bizui pe priceperea ta, căci ea nu este decât un drum pe care se năpusteşte 
mulțimea — o mulţime flămândă, însetată, pestriță şi curioasă, mulţimea senzaţiilor 
tale trupeşti. 


O, omule, pune-ţi nădejdea în Domnul din toată inima ta. La EI este priceperea 
cea fără de sfârşit şi atotvăzătoare. Domnul zice: Al Meu este sfatul şi buna 
chibzuială, Eu sunt priceperea, a Mea este puterea (Pildele lui Solomon 5: 14). 


EI priveşte la cărările pe care aleargă poftele tale şi la toate răspântiile prin care 
rătăcesc gândurile tale. Cu milă şi cu dragoste EI ţi Se oferă ţie Călăuză, Povăţuitor 
şi Cârmaci, iar tu preferi să te bizui pe priceperea ta întunecată şi pieritoare. 


Dar mai înainte ca să te naşti tu, unde era priceperea ta? Unde era priceperea ta 
atunci când a luat formă trupul tău, când inima ta a început să bată iar sângele 
Să-ţi curgă prin vene, când ochii tăi au început să se deschidă iar gura ta să dea 
prima oară glas? 

Din a cui pricepere se întâmplau toate acestea, pe când mintea ta dormea precum 
zăcămintele de minereu încă nescoase din mină? Dar chiar şi din vremea în care 
priceperea ta a început să se trezească, poţi oare să numeri cu câte iluzii nu te-a 
învăluit, poți să numeri toate minciunile în care te-ai încurcat luându-le drept 
adevăr sau toate pericolele de care nu s-a priceput să te apere? 


O, frate pune-ţi nădejdea numai în Domnul din toată inima ta! EI te-a salvat pe 
tine de nenumărate ori de pacostea propriei tale priceperi, de propriile tale iluzii 
şi minciuni şi de pericolele în care era să cazi din cauza lor. 


Precum orbul pe lângă cel care poate să vadă, aşa este priceperea ta pe lângă price- 
perea lui Dumnezeu. O, orbule, pune-ţi nădejdea în Cel care vede! O frate, pune-ţi 
nădejdea numai în Domnul, din toată inima ta! 


O, Atotvăzătorule Doamne, carele eşti priceperea cea veşnică şi fără de greşeală, 
mai adâncă decât universul şi mai strălucitoare decât soarele, mântuieşte-ne pe 
noi şi acum de greşelile priceperii noastre, Căci Ţie se cuvine toată Slava şi 
mulțumita în veci. Amin. 

